AIŠKINAMASIS RAŠTAS

Dėl Molėtų rajono savivaldybės visuomenės sveikatos rėmimo 2020 m. specialiosios programos patvirtinimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės visuomenės sveikatos rėmimo 2020 m. specialioji programa (toliau – Programa) yra visuomenės ir asmens sveikatinimo projektų finansavimo šaltinis. Programos paskirtis yra plėtoti visumą organizacinių, teisinių, ekonominių, techninių, socialinių ir medicinos priemonių, padedančių stiprinti visuomenės sveikatą, skatinti bendruomenės dalyvavimą sprendžiant sveikos gyvensenos klausimus. Programos lėšas sudaro savivaldybės biudžeto asignavimai, aplinkos apsaugos rėmimo specialiosios programos lėšos, savanoriškos fizinių ir juridinių asmenų įmokos, kitos teisėtai įgytos lėšos. Kiekvienais metais Lietuvos Respublikos sveikatos apsaugos ministro nustatyta tvarka Molėtų rajono savivaldybės tarybai yra pateikiama Programos ataskaita.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

Lietuvos Respublikos sveikatos sistemos įstatymo 63 straipsnio 5 punktas ir 69 straipsnio 2 dalis;

Molėtų rajono bendruomenės sveikatos tarybos 2020-02-14 protokolas Nr. B93-1.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – patvirtinama Programa, nurodomos galimų projektų prioritetinės kryptys bei finansavimo šaltinai.

Neigiamų pasekmių nėra.

**4. Priemonės sprendimui įgyvendinti**

Pagal Programą finansuojami visuomenės sveikatos projektai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Programos finansavimo šaltinis - aplinkos apsaugos rėmimo specialiosios programos lėšos. Programai 2020 m. skirta 12 271 Eur.

**6. Vykdytojai, įvykdymo terminai**

Molėtų rajono savivaldybės administracija ir Molėtų rajono bendruomenės sveikatos taryba.